CELEX: 32006D0514
Language: sk
Date: 2006-07-20 00:00:00
Title: 2006/514/ES: Rozhodnutie Komisie z  20. júla 2006  o súlade niektorých noriem s požiadavkou všeobecnej bezpečnosti stanovenou v smernici Európskeho parlamentu a Rady 2001/95/ES a o uverejnení odkazov na tieto normy v úradnom vestníku  [oznámené pod číslom K(2006) 3277]   (Text s významom pre EHP)

22.7.2006   
            
            
               SK
            
            
               Úradný vestník Európskej únie
            
            
               L 200/35
            
         
      ROZHODNUTIE KOMISIE
   
   z 20. júla 2006
   o súlade niektorých noriem s požiadavkou všeobecnej bezpečnosti stanovenou v smernici Európskeho parlamentu a Rady 2001/95/ES a o uverejnení odkazov na tieto normy v úradnom vestníku
   [oznámené pod číslom K(2006) 3277]
   (Text s významom pre EHP)
   (2006/514/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na druhý a štvrtý pododsek článku 4 odsek 2,
   po porade so stálym výborom zriadeným v súlade s článkom 5 smernice Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov, ako aj pravidiel vzťahujúcich sa na služby informačnej spoločnosti (2),
   keďže:
   
               (1)
            
            
               V článku 3 ods. 1 smernice 2001/95/ES sa výrobcom ukladá povinnosť umiestňovať na trh len bezpečné výrobky.
            
         
               (2)
            
            
               Podľa článku 3 ods. 2 smernice 2001/95/ES sa za bezpečný výrobok považuje výrobok, ktorý s prihliadnutím na riziká a kategórie rizík zahrnuté v príslušných vnútroštátnych normách vyhovuje dobrovoľným vnútroštátnym normám transponujúcim európske normy. Odkazy na tieto normy uverejňuje Komisia v Úradnom vestníku Európskej Únie v súlade s článkom 4 tejto smernice
            
         
               (3)
            
            
               V súlade s článkom 4 ods. 1 smernice majú európske normalizačné orgány zaviesť európske normy v rámci mandátu stanoveného Komisiou. Komisia uverejní odkazy na tieto normy.
            
         
               (4)
            
            
               V článku 4 ods. 2 smernice sa stanovuje postup pri uverejňovaní odkazov na normy prijaté európskymi normalizačnými orgánmi pred nadobudnutím účinnosti tejto smernice. Pokiaľ tieto normy zabezpečujú súlad s požiadavkami všeobecnej bezpečnosti, Komisia pristúpi k uverejneniu odkazov na tieto normy v Úradnom vestníku Európskej únie. V takomto prípade v súlade s postupom uvedeným v článku 15 ods. 2 tejto smernice Komisia z vlastnej iniciatívy alebo na žiadosť členského štátu rozhodne o tom, či daná norma vyhovuje požiadavkám všeobecnej bezpečnosti. Po porade s výborom zriadeným v súlade s článkom 5 smernice 98/34/ES Komisia pristúpi k uverejneniu odkazu na túto normu a svoje rozhodnutie oznámi členským štátom.
            
         
               (5)
            
            
               Európske normalizačné orgány však od nadobudnutia účinnosti tejto smernice prijali niektoré normy, a pritom tak urobili bez mandátu ustanoveného v článku 4 ods. 1 tejto smernice. Zámerom zákonodarcu bolo zabezpečiť spoluprácu s európskymi normalizačnými orgánmi a stanoviť vhodné bezpečnostné normy uplatniteľné na výrobky patriace do rozsahu pôsobnosti tejto smernice, pričom nedošlo k vydaniu mandátu Komisie v súlade s príslušnými ustanoveniami uvedenými v článku 4. Preto je vhodné zvážiť uverejnenie odkazov na tieto normy a v tejto súvislosti naďalej dodržiavať postup ustanovený v článku 4 ods. 2.
            
         
               (6)
            
            
               Toto rozhodnutie o súlade noriem uvedených v prílohe s požiadavkami všeobecnej bezpečnosti sa predkladá z iniciatívy Komisie.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom výboru zriadeného smernicou 2001/95/ES,
            
         PRIJALA TOTO ROZHODNUTIE:
   Článok 1
   Normy uvedené v prílohe spĺňajú požiadavky všeobecnej bezpečnosti stanovené v smernici 2001/95/ES s ohľadom na v nich obsiahnuté riziká.
   Článok 2
   Odkazy na normy uvedené v prílohe sa uverejnia v časti C Úradného vestníka Európskej únie.
   Článok 3
   Toto rozhodnutie je určené členským štátom.
   
      V Bruseli 20. júla 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 11, 15.1.2002, s. 4.
   
      (2)  Ú. v. ES L 204, 21.7.1998, s. 37. Smernica zmenená a doplnená smernicou 98/48/ES (Ú. v. ES L 217, 5.8.1998, s. 18).
   
      PRÍLOHA
      Normy uvedené v článkoch 1 a 2 tohto rozhodnutia:
      
                  1.
               
               
                  EN 581-1:2006 „Vonkajší nábytok. Sedací a stolový nábytok na kempingové a domáce použitie a použitie v nebytových budovách. Časť 1: Všeobecné bezpečnostnotechnické požiadavky“
               
            
                  2.
               
               
                  EN 957-1:2005 „Stacionárne tréningové zariadenia. Časť 1: Všeobecné bezpečnostné požiadavky a skúšobné metódy“
               
            
                  3.
               
               
                  EN 957-2:2003 „Stacionárne tréningové zariadenia. Časť 2: Posilňovacie tréningové zariadenia, ďalšie špecifické bezpečnostné požiadavky a skúšobné metódy“
               
            
                  4.
               
               
                  EN 957-4:1996 „Stacionárne tréningové zariadenia. Časť 4: Posilňovacie lavice, ďalšie špecifické bezpečnostné požiadavky a skúšobné metódy“
               
            
                  5.
               
               
                  EN 957-5:1996 „Stacionárne tréningové zariadenia. Časť 5: Posilňovacie tréningové rotopédy, ďalšie špecifické bezpečnostné požiadavky a skúšobné metódy“
               
            
                  6.
               
               
                  EN 957-6:2001 „Stacionárne tréningové zariadenia. Časť 6: Bežecké pásy, ďalšie špecifické bezpečnostné požiadavky a skúšobné metódy“
               
            
                  7.
               
               
                  EN 957-7:1998 „Stacionárne tréningové zariadenia. Časť 7: Veslovacie tréningové zariadenia, ďalšie špecifické bezpečnostné požiadavky a skúšobné metódy“
               
            
                  8.
               
               
                  EN 957-8:1998 „Stacionárne tréningové zariadenia. Časť 8: Šliapacie a stúpacie zariadenia a simulátory výstupu do schodov, ďalšie špecifické bezpečnostné požiadavky a skúšobné metódy“
               
            
                  9.
               
               
                  EN 957-9:2003 „Stacionárne tréningové zariadenia. Časť 9: Elipsovité tréningové zariadenia, ďalšie špecifické bezpečnostné požiadavky a skúšobné metódy“
               
            
                  10.
               
               
                  EN 957-10:2005 „Stacionárne tréningové zariadenia. Časť 10: Trenažéry s pevným kolesom alebo bez voľnobehu, ďalšie špecifické bezpečnostné požiadavky a skúšobné metódy“
               
            
                  11.
               
               
                  EN 13209-1:2004 „Výrobky pre deti a na starostlivosť o deti. Nosidlá pre deti. Bezpečnostné požiadavky a skúšobné metódy. Časť 1: Nosidlá na chrbát s rámom“
               
            
                  12.
               
               
                  EN 14682:2004 „Bezpečnosť detských odevov. Šnúky a sťahovacie šnúrky pri detských odevoch. Špecifikácia“
               
            
                  13.
               
               
                  EN 14764:2005 „Mestské a trekingové bicykle. Bezpečnostné požiadavky a skúšobné metódy“
               
            
                  14.
               
               
                  EN 14766:2005 „Horské bicykle. Bezpečnostné požiadavky a skúšobné metódy“
               
            
                  15.
               
               
                  EN 14781:2005 „Pretekárske bicykle. Bezpečnostné požiadavky a skúšobné metódy“
               
            
                  16.
               
               
                  EN 14872:2006 „Bicykle. Príslušenstvo bicyklov. Nosiče batožiny“